ДО

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ПЛАМЕН СТОИЛОВ**

**КМЕТ НА ОБЩИНА РУСЕ**

**ОТНОСНО: Приемане на Наредба за изменение и допълнение на Наредба № 16, на Общински съвет - гр. Русе, за определянето и администрирането на местните такси, цени на услуги и права на територията на Община Русе.**

**УВАЖАЕМИ ОБЩИНСКИ СЪВЕТНИЦИ**,

С Решение № 891 /28.03.2003г. Общински съвет-Русе прие Наредба №16 ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ, ЦЕНИ НА УСЛУГИ И ПРАВА НА ТЕРИТОРИЯТА НА ОБЩИНА РУСЕ .

През м. януари 2017 г. е проведено заседание на Държавна приемателна комисия (ДПК), със задача да установи, съобразно правилата и нормите, регламентирани в Наредба № 2 / 31.07.2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти (издадена от Министъра на регионалното развитие и благоустройството, обн. ДВ, бр. 72 / 15.08.2003 г.), изпълнението на строително-монтажните работи и функционалната пригодност съобразно издадено разрешение за строеж за изграждане на „Обществен паркинг в съществуващи подземни нива на Булстрад Арена– гр. Русе“. Същият е общинска собственост и ще разполага с сто и петдесет паркоместа, организирани на едно подземно ниво Чрез функционирането на подземния паркинг се цели подобряване на условията за паркиране в Централната градска част на гр. Русе, както и района на Градския стадион и Спортна зала „Булстрад Арена“/.

Услугата за паркиране на моторни превозни средства в „Обществения паркинг в съществуващи подземни нива на Булстрад Арена– гр. Русе“ ще бъде достъпна за гостите и гражданите на гр. Русе, като потребяването й ще бъде обусловено от заплащане на цена, определена от Общински съвет - Русе. Освен цена за паркиране на моторни превозни средства за един час, с предлаганата Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе, се предлага да бъдат установени още цена за паркиране на моторни превозни средства за една нощувка (обхващаща периода от 18:00 часа до 08:00 часа на следващия ден), цена за паркиране на моторни превозни средства за едно денонощие (за срок от двадесет и четири часа) и предплатен месечен абонамент. Цените са определени така, че да осигурят по-ефективната експлоатация на съоръжението, като натоварването да не бъде само през делничните дни, в рамките на работното време. Предвижда се подземният паркинг да работи при денонощен режим на работа. С оглед естеството и предназначението на обекта, „Общественият паркинг в съществуващи подземни нива на Булстрад Арена– гр. Русе“ не попада в хипотезите на чл. 99, ал. 1 от Закона за движението по пътищата или на чл. 6, ал. 3 от Закона за местните данъци и такси (ЗМДТ).

Цените за услугата “паркиране на стопанисваните от Общината паркинги“ са уредени в чл. 59 ал.1 т. 61 от Наредба № 16 на Общински съвет – Русе, за определянето и администрирането на местните такси, цени на услуги и права на територията на Община Русе. Последната актуализация на цените е от 2005 г. Към момента цените са както следва:

|  |  |  |
| --- | --- | --- |
|   | **без ДДС** | **вкл. ДДС** |
| **За денонощие** |   |   |
| лек автомобил | 3 лв. | 3.60 лв. |
| микробус | 3.50 лв. | 4.20 лв. |
| товарен автомобил, автобус | 6 лв. | 7.20 лв. |
|   |   |   |
| **За месец** |   |   |
| лек автомобил | 30 лв. | 36.00 лв. |
| микробус | 35 лв. | 42.00 лв. |
| товарен автомобил, автобус | 60 лв. | 72.00 лв. |

С оглед големият период /2005 -2017 г./ през който цените не са актуализирани, променената икономическа обстановка и нарасналите разходи е необходимо да бъдат извършени съответните корекции. Към настоящия момент разходите по поддръжка на паркингите и издръжка на служителите надвишават постъпилите приходи от отдадените за използване паркоместа.

Към услугата “паркиране на стопанисваните от Общината паркинги“ има голям интерес от страна на физически и юридически лица.

С оглед предвидената забрана за паркиране на автобуси /чл.23,ал.7, т.1 от Наредба 18 за обществения ред при ползване на превозни средства на територията на Община Русе. /, и местоположението и капацитетът на паркингите, които не позволяват на територията им да се паркират товарни автомобили и автобуси е необходимо в чл. чл. 59, ал. 1, т. „61.1“ и „61.2“ да отпадне текстът „за автобус и товарен автомобил“.

 Цените са определени така, че да осигурят възстановяване на направените разходи по поддръжката и обслужването на паркингите.

С оглед естеството и предназначението на стопанисваните от Общината паркинги, същите не попадат в хипотезите на чл. 99, ал. 1 от Закона за движението по пътищата или на чл. 6, ал. 3 от Закона за местните данъци и такси (ЗМДТ).

Съгласно чл. 9 ЗМДТ, в компетентността на Общински съвет – Русе е вменено правомощие да приема Наредба за определянето и администрирането на местните такси и цени на услуги. На основание чл. 6, ал. 2 ЗМДТ, за всички услуги и права, предоставяни от Общината, с изключение на тези по чл. 6, ал. 1 ЗМДТ, Общинският съвет определя цена. Предлаганите цени на услугата за паркиране на моторни превозни средства в „Обществен паркинг в съществуващи подземни нива на Булстрад Арена– гр. Русе“, са установени след извършени финансови анализи, при съобразяване на необходимите за реализация на съответната услуга разходи за труд и материали. Съгласно чл. 55, ал. 3 от Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе, цените на услугите и правата могат да надвишават тяхната себестойност.

С оглед големият брой приети цени на услуги в чл. 59 ал.1 е необходимо в чл. 59 ал.2 да се извърши прецизиране на текста, касаещ данък добавена стойност /ДДС/.

Съобразно хипотезата на чл. 54 от Наредба №16, за всички услуги и права, предоставяни от Община- Русе, които не са регламентирани със закон, потребителите заплащат цена, определена в наредбата. В процеса на прилагане на наредбата установихме, че съществуват редакции на правни норми регламентиращи цени на услуги, извършвани от Община Русе по ЗУТ, които следва да бъдат прецизирани. В процесуалния ред уреден от Наредба №7 на Общински съвет-Русе, издаването на разрешение за поставяне се извършва въз основа на одобрена от Главния архитект подробна схема. Предвид това услугите за които следва да се заплаща цена са както за одобряване на подробна схема за поставяне на преместваем обект, съобразно чл.6 и чл.7, ал.1 , т. 3 от Наредба №7 на Общински съвет-Русе, така и за издаване на разрешение за поставяне. В настоящата си редакция нормите на чл.42, т.7.1 и т.7.2 създават възможност за противоречиво тълкуване, а именно че цената за двете услуги е една обща. Всъщност посочените норми имат за цел да уредят заплащането на цена на услуга за издаване на разрешение за поставяне, а цената на услуга по отношение на подробната схема е регламентирана от правилото на чл.59в, т.4 от Наредба №16.

Друга правна норма, по отношение на която в процеса на правоприлагане се е наложил изводът, че се нуждае от редакция е хипотезата на чл.42, т.14.1. За разлика от следващите хипотези, тя не предвижда минимален размер на цената на услуга, подобно на тази установена от правилото на чл.42,т.19. Съобразно правилото на чл.107, т.7 от ЗМДТ такса се събира за издаване на разрешение за поставяне на преместваеми обекти за търговия. Предвид това следва по отношение издаването на разрешение за поставяне на останалите преместваеми обекти по чл.56 и чл.57 от ЗУТ да бъде предвидена цена на услуга в хипотезите на чл.59 в от настоящата Наредба.

С оглед горното е необходимо прецизиране на редакциите на визираните правни норми. С предложените изменения ще се постигне яснота в нормативната уредба, с оглед недопускане противоречиво тълкуване на правните норми в процеса на правоприлагането им. Следва да отбележим, че цените на извършваните на услуги по ЗУТ и подзаконовите нормативни актове, са формирани на основа на пълните разходи, направени от доставчика-Община Русе по предоставяне на услугата, съобразно направените анализи.

 Според чл. 2, ал. 1, т. 4 от Наредба № 16 на Общински съвет – Русе предвижда, че на територията на община Русе се събира местна такса за добив на кариерни материали. Според действащия в момента Закон за подземните богатства само Министерски съвет е компетентен да определя реда, размера и сроковете за плащане на таксата за търсене и проучване или търсене на подземни богатства. Добивът на подземни богатства се извършва чрез концесия. Съгласно закона подземни богатства са полезните изкопаеми и минните отпадъци от добива и първичната им преработка, групирани като: метални полезни изкопаеми; неметални полезни изкопаеми - индустриални минерали; нефт и природен газ; твърди горива; строителни материали; скалнооблицовъчни материали; минни отпадъци. С оглед на това Общински съвет – Русе не е компетентен да въведе и определи размер на такса за добив на карирерни материали. Именно по тази причина с Решение № 267 / 12.07.2012г. на Общински съвет – Русе е отменен Раздел V „Такси за добив на кариерни материали“ от Наредба № 16. Към настоящият момент обаче, нормата на чл. 2, ал. 1, т. 4 от наредбата продължава да действа, макар и без пряко приложение. С оглед постигане на пълно съответствие на Наредба № 16 на ОбС-Русе с нормативните актове от по-висока степен т. 4 на ал. 1 от чл. 2 на наредбата следва да бъде отменен.

Целите, които се поставят с предлаганата Наредбата за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе са насочени към:

- справедливо и целесъобразно определяне на цените на услугата, предоставяна на гражданите и гостите на гр. Русе, за паркиране на моторни превозни средства в „Обществен паркинг в съществуващи подземни нива на Булстрад Арена– гр. Русе“, при спазване на принципите на равнопоставеност, обоснованост, стабилност, публичност и съгласуваност;

- възстановяване на разходите на Община Русе по предоставяне на услугата за паркиране на моторни превозни средства в „Обществен паркинг в съществуващи подземни нива на Булстрад Арена– гр. Русе“.

За предоставяне на услугата по паркиране на моторни превозни средства в „Обществен паркинг в съществуващи подземни нива на Булстрад Арена– гр. Русе“, не се предвижда използването на допълнителни средства от бюджета на Община Русе.

В следствие приемането на Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе, се очаква да се увеличат приходите в общинския бюджет, от събраните цени за потребената услуга за паркиране на моторни превозни средства във въведения в експлоатация и функциониращ „Обществен паркинг в съществуващи подземни нива на Булстрад Арена– гр. Русе“.

 Направените корекции в цените на предоставяната услуга „паркиране на МПС в стопанисваните от Община Русе паркинги“, не предвижда използването на допълнителни средства от бюджета на Община Русе.

Не беше установено настоящият проект на Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе да противоречи на правото на Европейския съюз. Предлаганата наредба е подзаконов нормативен акт, приемането на който, е от изключителната компетентност на Общинския съвет, като колективен орган на местно самоуправление, установена в чл. 6, ал. 2, във връзка с чл. 9 от ЗМДТ. Съответствието на предлагания подзаконов нормативен акт с правото на Европейския съюз е обусловено от синхронизирането на действащото българско законодателство (в частност на ЗМДТ) с обективната рамка на правото на Европейския съюз, относима към регулирането на конкретния вид обществени отношения.

Предвид изложеното и на основание чл. 63 ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация предлагам на Общински съвет – Русе да приеме следното

 **Р Е Ш Е Н И Е:**

 На основание чл. 21 ал. 2 във връзка с чл.21, ал.1, т.7 от ЗМСМА, чл. 28, ал.2 от ЗНА, чл.6, ал.2 от ЗМДТ, чл.7, чл.8 и чл.9 от ЗМДТ, във връзка с чл. 107, т.1 - 8 от ЗМДТ, чл.6, буква ”к” от ЗМДТ във връзка чл.6 и чл.7, ал.1 , т. 3 от Наредба №7 на Общински съвет - Русе, чл.143, ал.2 , &3 от ДР на ЗУТ, чл.109, ал.1 от ЗМДТ и чл.79 от Административно процесуалния кодекс (АПК),Общински съвет-Русе

 **Р Е Ш И:**

І. Приема Наредба за изменение и допълнение на Наредба № 16 на Общински съвет - Русе, за определянето и администрирането на местните такси, цени на услуги и права на територията на Община Русе.

**Приложения:**

1. Проект на Наредба за допълнение на Наредба № 16 на Общински съвет – Русе, за определянето и администрирането на местните такси, цени на услуги и права на територията на Община Русе;

2. Анализни цени на услугата за паркиране на моторни превозни средства в „Обществен паркинг в съществуващи подземни нива на Булстрад Арена– гр. Русе“;

3. Анализни цени на услугата за паркиране на моторни превозни средства в стопанисваните от Община Русе паркинги;

4. Анализ издаване на разрешения за поставяне на обекти по чл.56 от ЗУТ и издаване на разрешения за поставяне на свободно стоящи рекламни съоръжения;

5. Анализ на минималния размер на таксата за преработка на ПБЗ и минималния размер на такса за одобряване на проектни части към инвестиционен проект.

**Вносител:**

**ПЛАМЕН СТОИЛОВ**

Кмет на Община Русе

Приложение 1

**Н А Р Е Д Б А**

**за изменение и допълнение на**

**Наредба № 16, на Общински съвет - Русе, за определянето и администрирането на местните такси, цени на услуги и права на територията на Община Русе**

 **§ 1. Точка 4 на алинея 1 от член 2 се отменя.**

**§ 2. Чл.42 се правят следните изменения**:

1. Чл. 42 се изменя така: „За заявени технически услуги по устройство на територията, се събират следните такси:“
2. Точка 7.1 се изменя така: „Издаване на разрешение за поставяне на преместваеми обекти за търговия по чл. 56 от ЗУТ – 50 лева“.
3. Точка 7.2 се заличава
4. Точка 14.1 се изменя така: „За жилищни сгради и нежилищни сгради включително гаражи и допълващо застрояване, пристройки и надстройки, преустройство, реконструкция, ремонт и промяна предназначението на сгради; проекти за делба, по чл.145 ал.5 от ЗУТ, както и преработки по чл.154, ал.5 от ЗУТ за съответната РЗП По 0.40лв/м2 бруто площ (БДС 168-86) за проектни части Архитектурна, Конструктивна, ВиК, Електрическа, ОВК, Геодезическа и Технологична (според предназначението на обекта) и по 0.20 лв/м2 бруто площ (БДС 168-86) за всички други проектни части, но не по-малко от 30 лева и не повече от 900 лева на специалност.“
5. Създава нова т.14.3 със следния текст: „При преработка на ПБЗ по 0.20 лв. върху площта на промяната но не по-малко от 30 лева.“

**§ 3. В Глава III, чл. 59, ал. 1, т. „61.1 и т.61.2“ се изменят както следва:**

1. В чл. 59, ал. 1, т. 61.1 текстът „за лек автомобил - 3,00 лв.“ се заменя на „за лек автомобил - 3,60 лв. с ДДС“
2. В чл. 59, ал. 1, т. 61.1 – текстът „за микробус – 3,50 лв.“ се заменя на „за товарен автомобил до 3,5 т. – 4,20 лв. с ДДС“
3. В чл. 59, ал. 1, т. 61.1 - отпада текстът „за автобус и товарен автомобил – 6,00 лв.“
4. В чл. 59, ал. 1, т. 61.2. текстът „за лек автомобил – 30,00 лв.“ се заменя на „за лек автомобил – 72,00 лв. с ДДС“
5. В чл. 59, ал. 1, т. 61.2 текстът „за микробус – 35,00 лв.“ се заменя на „товарен автомобил до 3,5 т. – 84,00 лв. с. ДДС“
6. В чл. 59, ал. 1, т. 61.2 отпада текстът „за автобус и товарен автомобил – 60,00 лв.

**§ 4. В Глава III, чл. 59, ал. 1, се създава нова т. „61б“ със следното съдържание:** „За паркиране на моторни превозни средства на Обществения паркинг в съществуващи подземни нива на Булстрад Арена– гр. Русе, се определят цени, както следва:

а) За 1/един/ час в периода 08.00-18.00 ч. – 1,00 лв. с включен ДДС;

б) За 1/един/ час в периода от 18:00 часа до 08:00 часа – 0,50 лв. с включен ДДС;

в) За 1/едно/ денонощие (от двадесет и четири часа) – 12,00 лв. с включен ДДС.

Дължимата сума се изчислява при всеки започнат 1 /един/ час.

г) Предплатен месечен абонамент – 130,00 лв. с включен ДДС, като се предоставят до 30 % от капацитета на всички платени паркоместа.“

**§ 5. В Глава III, чл. 59, ал. 2 се допълва със следното съдържание: „**След изречение първо „Всички цени на услуги и права са без ДДС“ се поставя запетая и се добавя текстът „освен изрично посочените, че са със ДДС“.

**§ 6. Чл. 59в се изменя така:**

„За други технически услуги по устройство на територията, извън изброените в чл.42, се събират следните цени за заявени услуги:“.

**§ 7.** В чл. 59 в се създава нова точка 4 а със следният текст: „Издаване на разрешение за поставяне на преместваеми обекти по чл. 56 от ЗУТ, които не са предназначени за търговия – 50 лева“.

**§ 8.** В чл.59 в се създава нова точка 4 б със следният текст: „Издаване на разрешение за поставяне на свободно стоящи рекламни съоръжения – 50 лева“.

**ПРЕДСЕДАТЕЛ:**

 **(чл.-кор., проф. дтн ХРИСТО БЕЛОЕВ)**

Приложение 2

**Анализ цени на услугата за паркиране на МПС в „Обществен паркинг в съществуващи подземни нива на Булстрад Арена – гр. Русе”**

1. Постоянни разходи свързани с издръжката на обект „Обществен паркинг в съществуващи подземни нива на Булстрад Арена – гр. Русе”, съгласно Таблица 1, при пълна заетост на обособените места за паркиране.

|  |  |  |  |  |  |
| --- | --- | --- | --- | --- | --- |
| **Таблица 1** |  |  |  |  |  |
| **Разходи** | **За 1/една/ година за 48 места в лв.** | **За 1/един/ месец за 150 места в лв.** | **За 1/един/ ден за 150места в лв.** | **За 1/едно/ място за 1/един/ ден в лв.** | **За 1/едно/ място за 1/един/ час в лв.** |
| **Заплати на пресонал, нает по труд и служ правоотношения** | **40086,23** | **3340,52** | **111,35** | **0,74** | **0,03** |
| **Задължителни осиг вноски от работодател** | **7386,23** | **615,52** | **20,52** | **0,14** | **0,01** |
| **Постелен инвентар и раб облекло** | **1250,00** | **104,17** | **3,47** | **0,02** | **0,00** |
| **Материали** | **5000,00** | **416,67** | **13,89** | **0,09** | **0,00** |
| **Вода, горива и енергия** | **12000,00** | **1000,00** | **33,33** | **0,22** | **0,01** |
| **Р-ди за външни услуги** | **12000,00** | **1000,00** | **33,33** | **0,22** | **0,01** |
| **Други разходи за СБКО** | **988,29** | **82,36** | **2,75** | **0,02** | **0,00** |
| **ВСИЧКО РАЗХОДИ** | **78710,74** | **6559,23** | **218,64** | **1,46** | **0,06** |

Забележка:

- Разходите за заплати и работно облекло се отнасят за 5 /пет/ работника

- Разходи за външни услуги - СОД, инкасо, поддръжка на паркинг система, фискални устройства, асансьор, видеонаблюдение, пожароизвестяване, почистване

- Разходи за материали – консумативи за паркинг система и фискални устройства, хигиенни и почистващи препарати за сервизни помещения

1. Постоянни разходи за 1/едно/ място в зависимост от заетостта и часовия интервал на използване, съгласно Таблица 2.

|  |  |  |  |  |
| --- | --- | --- | --- | --- |
| **Таблица 2** |  |  |  |  |
| **Разходи за 1/едно/ място според натовареността в лв.** | **100% заетост на местата** | **75% заетост на местата** | **50% заетост на местата** | **25% заетост на местата** |
| **1/един/ час** | **0,06** | **0,08** | **0,16** | **0,65** |
| **10/десет/ часа 08.00-18.00** | **0,60** | **0,80** | **1,61** | **6,52** |
| **14/четиринадесет/ часа 18.00-08.00** | **0,84** | **1,13** | **2,25** | **9,12** |
| **24 часа** | **1,44** | **1,93** | **3,86** | **15,64** |

1. Необходимо е да се вземе под внимание , че монтираните в обекта разплащателни автомати имат възможност за работа с монети с номинал 50/петдесет/ стотинки и 1/един/ лв., както и с банкноти с номинал 2/два/ лв., 5/пет/ лв., 10/десет/ лв. и 20/двадесет/ лв.
2. Справка за приходите в „Обществен паркинг в съществуващи подземни нива на Театрален комплекс – гр. Русе“ от 09.08.2016 г. до 31.01.2017 г., съгласно Таблица 3

|  |  |  |  |
| --- | --- | --- | --- |
| **Таблица 3** |  |  |  |
| **Месец** | **Приход** | **Средно дневно** | **Натовареност** |
| **Август 2016 г.** | **726,50 лв.** | **42,70 лв.** | **7%** |
| **Септември 2016 г.** | **1077,50 лв.** | **54.90 лв.** | **9%** |
| **Октомври 2016 г.** | **1 395,00 лв.** | **66,40 лв** | **11%** |
| **Ноември 2016 г.** | **1 511,50 лв** | **68,70 лв** | **12%** |
| **Декември 2016 г.** | **1 783,50 лв** | **84,90 лв** | **14%** |
| **Януари 2017 г.** | **1 657,00 лв** | **78,90 лв** | **13%** |

**Забележка**:

* Натовареността е изчислена на база работни дни за съответния месец.

Приложение 3

**Анализ цена на услугата „паркиране на стопанисваните от Общината паркинги“**

1. Постоянни разходи свързани с издръжката на обект „ДПП Воден”, съгласно Таблица 1, при пълна заетост на обособените места за паркиране.

|  |  |  |  |  |
| --- | --- | --- | --- | --- |
| **Таблица 1** |  |  |  |  |
| **Разходи** | **За 1/една/ година за 48 места в лв.** | **За 1/един/ месец за 48 места в лв.** | **За 1/едно/ място за 1/един/ месец в лв.** | **За 1/едно/ място за 1/един/ ден в лв.** |
| **Заплати на пресонал, нает по труд и служ правоотношения** | **32068,98** | **2672,42** | **55,68** | **1,86** |
| **Задължителни осиг вноски от работодател** | **5908,98** | **492,42** | **10,26** | **0,34** |
| **Постелен инвентар и раб облекло** | **1000,00** | **83,33** | **1,74** | **0,06** |
| **Материали** | **200,00** | **16,67** | **0,35** | **0,01** |
| **Вода, горива и енергия** | **1200,00** | **100,00** | **2,08** | **0,07** |
| **Р-ди за външни услуги** | **100,00** | **8,33** | **0,17** | **0,01** |
| **Други разходи за СБКО** | **790,63** | **65,89** | **1,37** | **0,05** |
| **ВСИЧКО РАЗХОДИ** | **41268,59** | **3439,05** | **71,65** | **2,39** |

Приходът отобект „ДПП Воден” за 2016 г. възлиза на 21 679,20 лв. при 100 % заетост на местата.

**Забележка:**

- Разходите за заплати и работно облекло се отнасят за 4 /четири/ работника

- Разходи за външни услуги - фискални устройства.

- Разходи за материали – консумативи за фискални устройства, хигиенни и почистващи препарати.

Приложение 4

АНАЛИЗ

Издаване на разрешения за поставяне:

1. по чл. 42, т.7- Издаване на разрешения за поставяне на обекти по чл. 56 от ЗУТ;

2. по чл.59в, т.4а и т.4б- Издаване на разрешения за поставяне на свободно стоящи рекламни съоръжения.

|  |  |  |  |  |
| --- | --- | --- | --- | --- |
| № | ВИДОВЕ ДЕЙНОСТИ | Време за извършване на 1 услуга (човекочасове) | Часова ставка лв/час | Обща стойност |
| 1 | Приемане на заявлението | 0,08 | 4,61 | 0,37 |
| 2 | Проверка на окомплектоваността | 0,08 | 4,61 | 0,37 |
| 3 | Определяне на такса | 0,08 | 4,61 | 0,37 |
| 4 | Попълване на квитанция | 0,08 | 4,61 | 0,37 |
| 5 | Завеждане на заявлението в електронната система | 0,17 | 4,61 | 0,78 |
| 6 | Резюлиране на заявление и насочване за изпълнение | 0,17 | 4,61 | 0,78 |
| 7 | Получаване на преписката от гл. специалист УТКС | 0,17 | 4,61 | 0,78 |
| 8 | Преглед на наличните документи, основание за стартиране на процедурата | 1,20 | 4,61 | 5,53 |
| 9 | Проверка на окомплектоваността - одобрена схема и проекти от главен архитект, сключен договор за наем с Общинска собственост или други физически и юридически лица  | 3,00 | 4,61 | 13,83 |
| 10 | Разговор по телефон при пропуски | 0,20 | 4,61 | 0,92 |
| 11 | Среща с проектант за отстраняване на нередности | 0,50 | 4,61 | 2,31 |
| 12 | Съгласуване с юрисконсулт | 0,30 | 4,61 | 1,38 |
| 13 | Подготовка и изготвяне на разрешение за поставяне | 1,00 | 4,61 | 4,61 |
| 14 | Предоставяне на разрешението на началник отдел за проверка | 0,30 | 4,61 | 1,38 |
| 15 | Предоставяне на разрешението за проверка и подпис от Главен архитект | 0,30 | 8,05 | 2,42 |
| 16 | Извеждане в регистъра на разрешенията за поставяне, поставяне на дата, номер и печат, предоставяне в архив | 0,50 | 4,61 | 2,31 |
| 17 | Попълване на електронен регистър за издадени разрешения за поставяне | 0,80 | 4,61 | 3,69 |
| 18 | Изнасяне на одобрените чертежи в ЦАО за получаване | 0,20 | 4,61 | 0,92 |
| 19 | Попълване на разписка и връчване на Възложителя | 0,17 | 4,61 | 0,78 |
| 20 | Режийни разходи | 9,30 | 0,28 | 2,59 |
| 21 | Стойност на материали и компютърна техника | 1,00 | 1,00 | 1,00 |
| 22 | Непредвидени разходи 10% |   |   | 4,75 |
|  |  | **Обща стойност:** |  | **52,25** |

Приложение 5

АНАЛИЗ

* + - 1. По чл.42, т.14.1 – Минималния размер на такса за одобряване на проектни части към инвестиционен проект ;
			2. По чл.42, т.14.3 - Минималния размер на таксата за преработка на ПБЗ;

|  |  |  |  |  |
| --- | --- | --- | --- | --- |
| № | ВИДОВЕ ДЕЙНОСТИ | Време за извършване на 1 услуга (човекочасове) | Часова ставка лв/час | Обща стойност |
| 1 | Приемане на заявлението | 0,08 | 4,61 | 0,37 |
| 2 | Проверка на окомплектоваността | 0,08 | 4,61 | 0,37 |
| 3 | Определяне на такса | 0,08 | 4,61 | 0,37 |
| 4 | Попълване на квитанция | 0,08 | 4,61 | 0,37 |
| 5 | Завеждане на заявлението в електронната система | 0,17 | 4,61 | 0,78 |
| 6 | Резюлиране на заявление и насочване за изпълнение | 0,17 | 4,61 | 0,78 |
| 7 | Получаване на преписката от гл. специалист ИП | 0,17 | 4,61 | 0,78 |
| 8 | Преглед на наличните документи, основание за стартиране на процедурата | 3,20 | 4,61 | 14,75 |
| 9 | Предоставяне и съгласуване на преработен проект по част ПБЗ | 1,00 | 4,61 | 4,61 |
| 10 | Разговор по телефон при пропуски | 0,20 | 4,61 | 0,92 |
| 11 | Среща с проектант за отстраняване на нередности | 0,50 | 4,61 | 2,31 |
| 12 | Съгласуване с юрисконсулт | 0,30 | 4,61 | 1,38 |
| 13 | Поставяне на печати съгласувам/одобрявам, дата и подпос на текстови и графично материали от преработения проект | 0,20 | 4,61 | 0,92 |
| 14 | Предоставяне на преработения проект на началник отдел за проверка | 0,30 | 4,61 | 1,38 |
| 15 | Предоставяне на преработения проект за проверка и подпис от Главен архитект | 0,30 | 8,05 | 2,42 |
| 16 | Архивиране в досие на един комплект от преработения проект и предаване в архив | 0,50 | 4,61 | 2,31 |
| 17 | Изнасяне на одобрените чертежи в ЦАО за получаване | 0,20 | 4,61 | 0,92 |
| 18 | Попълване на разписка и връчване на Възложителя | 0,17 | 4,61 | 0,78 |
| 19 | Режийни разходи | 7,70 | 0,23 | 1,78 |
| 20 | Стойност на материали и компютърна техника | 1,00 | 1,00 | 1,00 |
| 21 | Непредвидени разходи 10% |   |   | 3,93 |
|  |  | **Обща стойност:** |  | **43,24** |